**Referat fra DAFL Generalforsamling 2019**

*Dato: 25/3-2020*

**Deltagere fra bestyrelse:**

Morten Merhøj, Kristian Røndrup, Maria Falkegaard.

**Deltagere fra klubber:**

Kaspar Bruus, Jonas Roland, Simon Malone, Rasmus Andersen, Nicolai Muldbak, Jonas Lovren, Jason Barracudas, Carl Graham

1. **Valg af ordstyre og referant**

Morten Merhøj vælges til begge opgaver.

1. **Gennemgang af stemmeberettede**

Jonas Roland fra Odense, Kaspar Bruus fra Aarhus, Nicolai Muldbak fra Aalborg, Simon Malone fra Farum, Jason Barracudas fra København.

1. **Godkendelse af referatet fra 2018 Generalforsamling.**

Det materiale som var tilgængeligt, blev godkendt enstemmigt.

1. **Formandens beretning af Kristian Røndrup**

Året 2019 havde været en god sæson med få aflyste kampe og en god finale mellem Odense og Farum. Tillykke til Farum Cats med endnu en titel efter nogen år uden. Året startede med deltagelse i Champions League for Copenhagen Giants, som fik den bedste placering af de Danske hold som har deltaget, ved at slutte på en samlet 5. plads. Sæsonen var desværre uden den traditionsrige klub Copenhagen Barracudas som valgte at tage en år til at genopbygge. De er tilbage i ligaen til 2020, noget vi alle ser frem til. I sæsonen 2019 havde vi også landsholdet afsted til European Championship i London hvor Vikingerne hentede en sølvmedalje hjem efter et nederlag i regnfyldt finale. For kvindefodbold i Danmark var det ikke den bedste sæson, fald i medlemsantal gjorde at kun en håndfuld kampe blev gennemført. At få flere kvinder involveret i sporten, så vi igen også kan deltage i internationale turneringer er et fokuspunkt til den kommende sæson. Året blev afsluttet med opstarten af faste træninger i Aarhus, efter nogen års pause og de ser også ud til at skulle deltage i sæsonen 2020.

1. **Gennemgang af regnskab 2019 til orienteret.**

Det godkendes enstemmigt og den afgående kassere i forbundet takkes for sin indsats over de seneste par år. Der stilles forslag om at ændre procedyren ved næste generalforsamling omkring regnskabs godkendelse. Dette vil Farum stille forslag om til næste generalforsamling.

**5.1) Præsentation af det afsluttede 2018 regnskab til godkendelse**

Regnskabet bliver enstemmigt godkendt.

**5.2) Præsentation af Budget for 2020 sæsoen til godkendelse.**

Det bliver enstemmigt godkendt

1. **Fastlægge kontingentet for 2020**

Det bliver enstemmigt vedtaget at beholde satserne som de er nu.

1. **Diskussion af indkommende forslag**

**7.1) Økonomisk tilskud til deltagerne ved Champions League**

Det har tidligere været blevet givet tilskud fra ligaen til de hold som repræsenterede ligaen i AFL Europes Champions League. Processen har været at det hold som ønskede at tage af sted ansøgte om midler til at dække turneringsgebyret. Diskussion er om dette skal gøres til en fast del af ligaen udgifter og derfor tilføjes budget, eller om det fortsat skal falde indenfor udvikling og elite udvalgets opgave at vurdere behovet og bruge de penge allerede afsat i budgetet til det. Det blev diskutteret at situationen er forskellig hvert år og nogen år vil det give bedre mening at bruge dem til udvikling andre steder, skulle nye projekter have brug for støtte. Det blev derfor besluttet at beholde ansøgningsprocessen, men kommunikere til mestrene om muligheden tidligt så de kan have det med i deres planlægning.

**7.2) Turneringsudvalgets rolle i ligaen**

Der har i de senneste par sæsoner været lidt diskussion omkring hvilken rolle turneringsudvalget havde i forhold til at sørger for at reglerne blev efterlevet. Skal alle regler følges som de er nedskrevet, skal det være muligt at anmode om dispensation, eller må to klubber spille efter andre regler hvis de begge er enige?

Diskussion omkring turneringsudvalget rolle er vanskelig, da vores sport er relativ lille giver det mindre mening med en for rigid holdning. Der kan dog ske konkurrence forvridende situationer hvis alt bare bliver overladt til klubberne. Det bliver besluttet at ligaen har tiltro til at turneringsudvalget kan tage beslutninger som gavner ligaens udvikling. Det bliver dog efterspurgt at der arbejdes mere gennemsigteligt og at tilladelser givet bliver kommunikeret ud til alle og grundene til dispensationen.

1. **Valg af vise-præsident, kassere og revisor suppleant.**

Den nuværende vise-præsident Maria Falkesgaard genopstiller. Hun bliver enstemmigt genvalgt. Hun efterspørger at hendes arbejdsopgaver bliver nærmere defineret ved næste bestyrelsesmøde, så der forventningsafstemmes i bestyrelsen.

Frederik Bøgeskov trækker sig fra positionen som kassere. Carl Graham fra Aarhus melder sig som kandidat til positionen. Han vælges enstemmigt og flere klubber udtrykker deres begejstring omkring den nye kassere som til dagligt arbejder med regnskab.

Til positionen som revisor suppleant havde Mikkel Hjerpe fra Farum Cats, inden mødet meldt sit kandidatur. Han vælges enstemmigt.

1. **Eventuelt**

9.1) Mødet blev afholdt digitalt. Dette skyldes corona-krisen som har udskudt hvornår ligaen kan starte igen. Det blev diskutteret forskellige løsninger på en senere start. Løsninger med kampe i sommerferien og oktober blev diskutteret og aflysninger af de større turneirngdage for at give plads til ligakampene. Resultatet var at ligaen har tiltro til at turneingsudvalget kan finde den bedst mulige løsning, og repræsentanter fra udvalget ville sørge for at inddrage klubberne i beslutningsprocessen, men der var for mange usikkerheder på nuværende tidspunkt til at en beslutning kunne tages.

9.2) Støtte til den nye klub Aarhus Bombers. Den genopstartede klub i Aarhus fik økonomisk støtte af udviklings- og eliteudvalget i 2019. Der bliver rejst spørgsmål omkring denne støtte også vil fortsætte i 2020 sæsonen, når den genoptages. Formanden for udvalget fortalte at med de midler som der var budgetteret med, ville dette også være en mulighed i 2020 og at der allerede var indkøbt kampbolde til klubben. Klubbens formand poienterede at de snakker kontingent og andre muligheder for også at styrke økonomien.

9.3) Inddragelse af de svenske klubber. For nogen år siden havde ligaen en ambition omkring at blive medlem af DGI. Dette gjorde man skulle skrive de svenske klubber ud af forbundets beslutningsprocesser. Da udsigterne til at kommer under DGI er lange vil der til næste generalforsamling blive stillet forslag om at inddrage dem igen, så de kan blive få en stemme igen. De deltager i møderne og er meget aktive i driften af ligaen med frivillige, dommere og mere.

Mødet blev afsluttet og de gen- og nyvalgte bestyrelsesmedlemmer blev hyldet.

**Underskrift fra de stemmeberettigede:**